Die gesant van God staan nie maar veraf en kondig – soos Jona – die oordeel sonder meegevoel aan nie. Die oordeel tref hom ook – dis my volk. Hy vereenselwig hom ten nouste met God se saak. Hy kry sy mense jammer – sy weeklaag gaan uit na God en sy mense.
Ons wêreld benodig genesende man en vroue wat weet hulle is geliefd en nie anders kan as om die liefde oor te dra aan ander nie. Mense wat die Balsem van Gilead met ander deel.